ⵛⵉⵛⵏⴰⵇ ⴰⵎⵣⵡⴰⵔⵓ

ⴰⴳⵍⵍⵉⴷ ⵛⵉⵛⵓⵏⴳ ⵉⵜⵜⵢⵓⵙⵙⴰⵏ ⵙ ⴽⵉⴳⴰⵏ ⵏ ⵉⵙⵎⴰⵡⵏ ⴳ ⵉⴷⵍⵉⵙⵏ ⵏ ⵓⵎⵣⵔⵓⵢ, ⴰⵔ ⴰⵙ ⵜⵜⵉⵏⵉⵏ ⵛⵉⵛⵏⵇ ⴰⵎⵣⵡⴰⵔⵓ, ⴷ ⵛⵉⵛⵇ ⴷ ⵛⵓⵛⵏⵇ, ⵎⴽⵍⵍⵉ ⴰⵙ ⵜⵜⵉⵏⵉⵏ ⴰⴼⵔⵄⵓⵏ ⴰⵍⵉⴱⵉ ⴰⵎⴰⵣⵉⵖ, ⵍⵍⵉ ⵉⵏⴱⴹⵏ ⴳ ⵜⵎⴰⵣⵉⵔⵜ ⵏ ⵎⵉⵚⵕ ⴳ 950 ⵏ ⵓⵙⴳⴳⵯⴰⵙ ⴷⴰⵜ ⵏ ⵜⵍⴰⵍⵉⵜ ⵏ ⵄⵉⵙⴰ ⵍⵎⴰⵙⵉⵃ, ⵉⵙⴽⵔ ⵜⴰⵡⵊⴰ ⵜⵉⵙ ⵙⵏⴰⵜ ⴷ ⵡⴰⴳⵏⴰⵔ ⵍⵍⵉ ⵉⵏⴱⴹⵏ ⵎⴰⴷ ⵉⴳⴰⵏ ⵙⵏⴰⵜ ⵜⵙⵓⵜⵉⵏ. ⵉⴳⴰ ⵓⴳⵍⵍⵉⴷ ⵛⵉⵛⵓⵏⵖ ⵙⴳ ⵍⵎⵛⵡⴰⵛ, ⴰⵙⵙⴰⵖ ⴰⴷ ⴰⵔ ⵜ ⵜⵜⵉⵏⵉⵏ ⵉⵎⵉⵚⵕⵉⵢⵏ ⵉ ⵉⵍⵉⴱⵉⵢⵏ ⵣⴷⵖⵏⵉⵏ ⴳ ⵎⵉⵚⵕ.

ⵜⵍⵍⴰ ⵜⵡⵊⴰ ⵏ ⵛⵉⵛⵓⵏⴳ ⴳ ⵡⴰⴽⴰⵍ ⵏ ⵎⵉⵚⵕ ⴳ ⵎⴰⴷ ⵉⴳⴰⵏ ⵙⵎⵎⵓⵙⵜ ⵜⵙⵓⵜⵉⵏ, ⵍⵍⵉⴳ ⴷ ⵣⵡⴰⵔ ⵉⵎⵎⴰⵜⵜⵓ ⴱⴰⴱⴰⵙ ⴰⵎⵇⵔⴰⵏ ⴱⵓⵢⵓ ⵡⴰⵡⴰ ⵙ ⵢⴰⵏ ⵓⵥⵏⴰⴳ ⴳ ⵜⴰⴳⵓⵜ ⵏ ⵎⵉⵚⵕ. ⵙⴳ ⵓⵏⴱⴰⴹ ⵏ ⵜⵡⵊⴰ ⵜⵉⵙ ⵜⴰⵎⵜ ⴷ ⵎⵔⴰⵡⵜ, ⵙⵙⵏⵜⵉⵏⵜ ⵜⵇⴱⵉⵎⵉⵏ ⵏ ⵍⵎⵛⵡⴰⵛ ⴰⵔ ⴷ ⵜⵜⴰⵛⴽⴰⵏⵜ ⵙ ⵎⵉⵚⵕ, ⴷⴰ ⵜⵜⵣⴷⴰⵖⵏⵜ ⵜⴰⵎⴰ ⵏ ⵡⴰⵙⵉⴼ ⵏ ⵢⵉⵍ.

ⴽⵉⴳⴰⵏ ⵏ ⵜⴰⵡⵊⵉⵡⵉⵏ ⵜⵉⵎⴰⵣⵉⵖⵉⵏ ⵙⴳ ⵍⵉⴱⵢⴰ ⴰⴷ ⵉⵥⴹⴰⵕⵏ ⴰⴷ ⵣⴷⵖⵏⵜ ⴳ ⴽⵉⴳⴰⵏ ⵜⵙⴳⴳⵉⵡⵉⵏ ⴳ ⵎⵉⵚⵕ, ⴰⵡⴷ ⴽⵔⴰ ⵏ ⵓⵏⴱⴰⴹ ⵓⵔ ⵉⵚⴹⴰⵕ ⴰⴷ ⵉⵙⴱⵉⴷⴷ ⴰⵣⵡⴰⴳ ⴰⴷ, ⵎⴰⵛⴰ ⴳ ⵜⴳⵉⵔⴰ ⵓⵔ ⵥⴹⵉⵕⵏⵜ ⴰⴷ ⵣⴷⵖⵏⵜ ⵜⴰⵎⴰ ⵏ ⵡⴰⵙⵉⴼ ⵏ ⵢⵉⵍⵍ.

ⵎⵇⵇⴰⵔ ⵓⵔ ⴱⴰⵀⵔⴰ ⵜⵥⵉⵍ ⵜⵣⴷⴰⵢⵜ ⵏⴳⵔ ⵜⵇⴱⵉⵍⵉⵏ ⵏ ⵍⵎⵛⵡⴰⵛ ⴷ ⵉⴳⵍⴷⴰⵏⵏ ⵉⴼⵔⵄⵓⵏⵏ ⴳ ⵎⵉⵚⵕ, ⵎⴰⵛⴰ ⴳ ⵜⴳⵉⵔⴰ ⵜⵥⵉⵍ ⵜⵣⴷⴰⵢⵜ ⴳ ⵓⵣⵎⵣ ⴳ ⵜⵏⴱⴹ ⵜⵓⵡⵊⴰ ⵜⵉⵙ ⵜⴰⴳⵏⴰⵔⵜ, ⵉⵙ ⴰⴽⴽⵯ ⴽⵛⵎⵏ ⵜⵓⴳⴷⵜ ⵏ ⵉⵎⴰⵣⵉⵖⵏ ⵉⵍⵉⴱⵉⵢⵏ ⵜⴰⵙⵔⴷⴰⵙⵜ ⵏ ⵎⵉⵚⵕ, ⴳⵉⵏ ⵜⵓⴳⴷⵜ ⴳⵉⵙⵏ ⵉⴼⵙⵢⴰⵏⵏ ⵉⵍⵉⵏ ⴳ ⵜⵣⵣⵓⵍⵉⵏ ⴱⴰⵀⵔⴰ ⵙⵜⴰⵡⵀⵎⵎⴰⵏⵉⵏ, ⵉⵍⵉⵏ ⵓⵍⴰ ⴳ ⵡⴰⵎⵎⴰⵙⵏ ⵏ ⵜⵏⴰⵔⴰ.

ⵜⵥⴹⴰⵕ ⵜⵡⵊⴰ ⵏ ⵛⵉⵛⵓⵏⵖ ⴰⴷ ⵜⴽⵛⵎ ⵙ ⵡⴰⵎⵓⵏ ⵏ ⵉⴼⵔⵄⵓⵏⵏ ⵙ ⵢⵉⵡⵉⵙ ⴰⵎⵣⵡⴰⵔⵓ ⵍⵍⵉ ⵎⵓ ⵉⵙⵎ ⵎⴰⵡⴰⵙⴰⵜⴰ, ⵍⵍⵉ ⵉⵎⵎⵓⵜⵜⵉⵏ ⵙ ⵜⵖⵔⵎⵜ ⵏ ⴰⵀⵏⴰⵙⵢⴰ, ⵉⴳ ⴰⴽⵀⵀⴰⵏ ⴳ ⵜⵎⵥⵥⴰⵍⵓⵜ ⵏ ⵜⵖⵔⵎⵜ. ⵉⵥⴹⴰⵕ ⵓⵍⴰ ⴰⴷ ⵉⵙⵎⵎⴰⵜⵜⵉ ⵜⴰⵣⵣⵓⵍⵜ ⴰⴷ ⵉ ⵜⴰⵔⵡⴰ ⴷ ⵡⴰⵢⵢⴰⵡⵏ ⵏⵏⵙ, ⴰⵢⵍⵍⵉⴳ ⴷ ⵉⵍⴽⵎ ⴷⴰⵔ ⵛⵉⵛⵓⵏⵖ ⴰⵎⴰⵣⵡⴰⵔⵓ ⵍⵍⵉ ⵉⴳⴰⵏ ⴰⴽⵀⵀⴰⵏ ⴰⵅⴰⵜⴰⵔ ⵏ ⵜⵖⵔⵎⵜ ⵏ ⵟⵉⴱⴰ, ⵉⴳ ⴰⵅⴰⵜⴰⵔ ⵏ ⵜⵇⴱⵉⵍⵉⵏ ⵏ ⵍⵎⵛⵡⴰⵛ. ⵎⴰⵛⴰ ⵛⵉⵛⵓⵏⵖ ⵓⵔ ⵉⴱⴷⴷ ⵖⴰⵙ ⴳ ⵓⵙⵡⵉⵔ ⴰⴷ, ⵉⵥⴹⴰⵕ ⴰⴽⴽⵯ ⴰⴷ ⵉⵍⴽⵎ ⴰⴷ ⵉⴳ ⴰⵅⴰⵜⴰⵔ ⴰⵏⴰⴼⵍⵍⴰ ⵏ ⵜⵙⵔⴷⴰⵙⵜ ⵏ ⵎⵉⵚⵕ ⵜⴰⵣⴰⵢⴽⵓⵜ ⴷ ⵓⵎⵛⵛⵉⵡⵕ ⴰⵅⴰⵜⴰⵔ ⵏ ⵙⵓⵙⵏⵙ ⵡⵉⵙ ⵙⵉⵏ.

 ⵛⵉⵛⵓⵏⵖ ⴳ ⵓⵏⴱⴰⴹ ⵏ ⵎⵉⵚⵕ 
ⴰⵔ ⵜⵜⵉⵏⵉⵏ ⴽⵔⴰ ⵏ ⵉⵖⴱⵓⵍⴰ ⵉⵎⵣⵔⴰⵢⵏ, ⵎⴰⵙ ⵉⵍⵍ ⵓⵍⴽⴰⵎ ⵏ ⵓⴼⵔⵄⵓⵏ ⴰⵎⴰⵣⵉⵖ ⵛⵉⵛⵓⵏⵖ ⵙ ⵓⵏⴱⴰⴹ ⵏ ⵎⵉⵚⵕ ⵙ ⵓⴼⵔⴰ ⴷ ⵓⴼⵓⵍⵍⵙ, ⵓⵔ ⴷ ⵙ ⵜⴰⵎⴰⵖⵜ ⴷ ⵉⴷⴰⵎⵎⵏ. ⴰⵔ ⵜⵜⵉⵏⵉⵏ ⵎⴰⵙ ⵉⵜⴰⵀⵍ ⵉⵍⵍⵉⵙ ⵏ ⵓⴼⵔⵄⵓⵏ ⴱⵙⵓⵙⵏⵙ ⵡⵉⵙ ⵙⵉⵏ, ⵉⵙⵎⵔⵙ ⵜⴰⵣⵣⵓⵍⵜ ⵏⵏⵙ ⵜⴰⵙⵔⴷⴰⵙⵜ ⴷ ⵙⵙⴳⴷⴰⵏⵜ ⵍⵍⵉⴳ ⵉⴳⴰ ⴰⴽⵀⵀⴰⵏ ⴰⵅⴰⵜⴰⵔ ⴷ ⵓⵏⵎⵖⵓⵔ ⵏ ⵜⵇⴱⵉⵍⵉⵏ ⵏ ⵍⵎⵛⵡⴰⵛ. ⵙ ⵎⴽⴰⵏⵏ, ⵍⵍⵉⴳ ⵉⵎⵎⵓⵜ ⵓⴼⵔⵄⵓⵏ ⴱⵙⵓⵙⵏⵙ, ⵉⵥⴹⴰⵕ ⵛⵉⵛⵓⵏⵖ ⴰⴷ ⵉⴳ ⴰⴳⵍⵍⵉⴷ ⵏ ⵜⵎⴰⵣⵉⵔⵜ ⵏ ⵎⵉⵚⵕ ⴱⵍⴰ ⴷⵉⴷⵙ ⵉⵎⵎⴰⵖ ⴰⵡⴷ ⵢⴰⵏ.

ⴽⵔⴰ ⵏ ⵉⵖⴱⵓⵍⴰ ⵉⵎⵣⵔⴰⵢⵏ ⵢⴰⴹⵏⵉⵏ ⴷⴰ ⵜⵜⵉⵏⵉⵏ ⵎⴰⵙ ⵉⵍⴽⵎ ⵛⵉⵛⵓⵏⵖ ⴰⵏⴱⴰⴹ ⵏ ⵎⵉⵚⵕ ⴷⴼⴼⵉⵔ ⵎⴰ ⴷ ⵉⵏⵔⴰ ⵉⵎⵉⵚⵕⵉⵢⵏ ⴳ ⵢⴰⵜ ⵜⵎⴰⵖⵜ ⴳ 950 ⴷⴰⵜ ⵏ ⵜⵍⴰⵍⵉⵜ ⵏ ⵍⵎⴰⵙⵉⵃ.

ⵍⵍⵉⵖ ⵉⵍⴽⵎ ⵛⵉⵛⵓⵏⵖ ⴰⵏⴱⴰⴹ ⵏ ⵎⵉⵚⵕ, ⵉⵙⵙⵕⵚⴰ ⵜⴰⵏⴱⴰⴹⵜ ⵏⵏⵙ ⵙ ⵜⵙⵔⵜⵉⵜ ⵏ ⵉⵎⵇⵇⵏⵏ ⵏ ⵍⵉⵜⵜⵉⵀⴰⵍ ⴷ ⵉⵙⵎⵍⵜⵏ ⴳ ⵜⵣⵣⵓⵍⵉⵏ, ⵎⴽⴰⵏⵏ ⵓⵍⴰ ⵙ ⵜⵡⵉⵣⵉ ⵏ ⵜⴰⵔⵡⴰ ⵏⵏⵙ, ⵉⵙⴽⵔ ⴳ ⵢⵉⵡⵉⵙ ⴰⵎⵇⵇⵔⴰⵏ ⵓⵙⵔⴽⵓⵏ ⴰⵎⵣⵡⴰⵔⵓ ⴰⵎⴽⴽⵉⵡⵙ ⵏⵏⵙ, ⵉⵙⵎⵍ ⵓⵍⴰ ⵉⵡⵉⵙ ⵢⵓⴱⵓⵜ ⵡⵉⵙ ⵙⵉⵏ ⴷ ⴰⴽⵀⵀⴰⵏ ⴰⵅⴰⵜⴰⵔ ⵏ "ⴰⵎⵓⵏ "ⴳ ⵜⵖⵔⵎⵜ ⵏ ⵟⵉⴱⴰ, ⵖⵎⴽ ⵍⵍⵉ ⵜ ⵉⵙⵎⵍ ⴷ ⴰⵎⵏⴱⴰⴹ ⵏ ⵎⵉⵚⵕ ⴷ ⵓⵏⵎⵖⵓⵔ ⵏ ⵜⵙⵔⴷⴰⵙⵜ, ⵃⵎⴰ ⴰⴷ ⵉⵙⵙⴷⵓⵙ ⵜⴰⵏⴱⴰⴹⵜ ⵏⵏⵙ ⴳ ⵜⵖⵔⵎⵜ ⵏ ⵟⵉⴱⴰ. ⵉⵡⵉⵙ ⵡⵉⵙ ⵙⵉⵏ ⵏⵉⵎⵍⵓⵜ ⵉⵙⵎⵍ ⵜ ⴷ ⴰⵏⵎⵖⵓⵔ ⵏ ⵜⵙⵔⴷⴰⵙⵜ ⴳ ⴰⵀⵏⴰⵙⵢⴰ ⴳ ⵎⵉⵚⵕ ⵜⴰⵏⴰⵎⵎⴰⵙⵜ.

 ⵛⵉⵛⵓⵏⵖ ⴳ ⵓⴷⵍⵉⵙ ⵏ ⵜⵜⴰⵡⵕⴰⵜ 
ⵉⵜⵜⵓⵙⵙⴰⵏ ⵓⴳⵍⵍⵉⴷ ⵛⵉⵛⵓⵏⵖ ⵙ ⴽⵉⴳⴰⵏ ⵏ ⵡⴰⵙⵙⴰⵖⵏ ⵉⴳⵍⴷⴰⵏⵏ ⴳ ⵎⵉⵚⵕ, ⵎⵇⵇⴰⵔ ⵉⵙⵜⵉ ⴰⴷ ⴱⴷⴷⴰ ⵉⵣⴷⵉ ⵉⵅⴼ ⵏⵏⵙ ⴷ ⵓⴼⵔⵄⵓⵏ ⴱⵙⵓⵙⵏⵙ ⵡⵉⵙ ⵙⵉⵏ, ⵉⵜⵜⵓⵙⵎⵎⴰ ⵙ ⵛⵉⵛⵓⵏⵖ ⴰⵎⵣⵡⴰⵔⵓ ⵎⵔⵢⴰⵎⵓⵎ ⵣⵄⵎⴰ ⵛⵉⵛⵓⵏⵖ ⵉⵜⵜⵉⵔⵉ ⵡⴰⴽⵓⵛ ⴰⵎⵓⵏ, ⵉⵖⵔⵉⵇⵉⵢⵏ ⵏⵜⵜⵏⵉ ⴷⴰⵙ ⵜⵜⵉⵏⵉⵏ ⵙⵓⵙⴰⴽⵓⵙ.

ⵉⵜⵜⵓⴱⴷⴰⵔ ⵓⴳⵍⵍⵉⴷ ⵛⵉⵛⵓⵏⵖ ⴳ ⵓⴷⵍⵉⵙ ⵏ ⵜⵜⴰⵡⵕⴰⵜ, ⵍⵍⵉⴳ ⵉⴽⵛⵉⵎ ⵙ ⵜⵖⵔⵜ ⵏ ⵓⵔⵛⴰⵍⵉⵎ ⵍⵍⵉⴳ ⵉⵎⵎⴰⵖ ⴷ ⵜⴳⵎⴷⵉⵜ ⵏ ⵉⵙⵕⴰⵉⵍ, ⴳ ⵓⵣⵎⵣ ⵏ ⵓⵣⴳⴳⵯⴰⵙ ⵡⵉⵙ ⵙⵎⵎⵓⵙ ⵏ ⵓⴳⵍⵍⵉⴷ ⵔⵃⴱⵄⴰⵎ. ⵢⵉⵥⴹⵉⵕ ⵓⴳⵍⵍⵉⴷ ⵛⵉⵛⵓⵏⵖ ⴰⴷ ⵉⵏⵔⵓ ⴰⴳⵍⵍⵉⴷ ⵔⵃⴱⵄⴰⵎ, ⵢⴰⵡⵉ ⵉⴱⴰⵢⵏⵓⵜⵏ ⵏ ⵜⴷⴷⴰⵔⵜ ⵏ ⵡⴰⴽⵓⵛ ⵍⵍⵉ ⵉⵙⵎⵓⵏ ⵓⴳⵍⵍⵉⴷ ⵙⵓⵍⴰⵢⵎⴰⵏ ⴷ ⵓⴳⵍⵍⵉⴷ ⴷⴰⵢⴼⵉⴷ.

ⵉⵎⵎⵓⵜ ⵛⵉⵛⵓⵏⵖ ⴰⵎⵣⵡⴰⵔⵓ ⴳ ⵓⵙⴳⴳⵯⴰⵙ 924 ⴷⴰⵜ ⵏ ⵜⵍⴰⵍⵉⵜ ⵏ ⵍⵎⴰⵙⵉⵃ, ⴷⴼⴼⵉⵔ ⵎⴰⴷ ⵉⵣⵣⵔⵉ 21 ⵏ ⵓⵙⴳⴳⵯⴰⵙ ⴳ ⵓⵏⴱⴰⴹ ⵏ ⵎⵉⵚⵕⴰ, ⵉⴹⴼⵕ ⵜ ⵉⵡⵉⵙ ⵉⵅⴼⴷⴷⵉ ⵏⵏⵙ ⵓⵙⵔⴽⵓⵏ ⴰⵎⵣⵡⴰⵔⵓⵉⵜⵜⵡⴰⵙⵏ  ⵓⵎⵣⵔⵓⵢ  ⴰⵎⵉⵚⵕⵉ  ⵙ ⵛⵉⴳⴰⵏ  ⵏ ⵉⵡⵔⵉⴽⵏ ⵉⵇⴱⵓⵕⵏ  ⵏⵏⴰ  ⵖⵔ  ⵉⵍⵍⴰ  ⵢⴰⵏ  ⵡⴰⴷⴷⵓⵔ  ⴰⵅⴰⵜⴰⵔ ⴷ ⵜⵎⵓⵔⵙ ⴰⴷ ⵜⵍⴽⵎ ⴰⵏⴱⴰⴹ ⴷ  ⵜⴼⵕⵕⴰ  ⴳ ⵜⵉⵔⵔⴰ  ⵏ  ⵓⵎⵣⵔⵓⵢ  ⴰⵎⵉⵚⵕⵉ ⴰⵣⴰⵢⴽⵓ ⴷ  ⵙⴳ  ⵉⵡⵔⵉⴽⵏ ⴰⴷ  ⴷⴰ ⵏ ⵜⵜⴰⴼⴰ ⵛⵉⵛⵏⴰⵇ ⴰⵍⵉⴱⵉ ⵏⵏⴰ  ⵉⵣⵎⵔ ⴰⴷ ⵉⵍⴽⵎ ⵙ ⵓⵏⴱⴰⴹ ⵏ ⵜⵎⵓⵔⵜ ⴰⵎⵎ ⵓⴼⵔⵄⵓⵏ ⴰⵎⵉⵚⵕⵉ ⴰⵙⴳⴳⵯⴰⵙ ⵏ 950 ⴷⴰⵜ ⵏ ⵜⵍⴰⵍⵉⵜ ⵍⵎⴰⵙⵉⵃ. ⵉⵜⵜⵓⴳⴰ ⵉⵙⵎ ⵏ ⵛⵉⵛⵏⴰⵇ ⴳ ⵉⵙⵓⴳⴰⵎ ⵉⵣⴰⵢⴽⵓⵜⵏ ⵙ ⵢⵉⵙⵎ ⵏ ⵢⵉⵖⵔⵉⵇ ⴷ ⵙⵙⴰⵖⵏ ⴰⵙ (ⵙⵓⵙⴰⴽⵓⵙ).ⴰⵔⵣⵣⵓ ⴳ ⵓⵛⵔⵉⴽ ⴰⴷ ⴷⴰ ⴰⵖ ⵉⵜⵜⴰⵊⵊⴰⵏ ⴰⴷ ⵏⵉⵙⵙⵉⵏ ⴰⵥⵓⵕ ⵏ ⵛⵉⵛⵏⴰⵇ ⴰⵎⵣⵡⴰⵔⵓ ⴷ ⵓⵍⴽⴰⵎ ⵏⵏⵙ ⵙ ⵜⵏⴱⴰⴹⵜ.

 ⵛⵉⵛⵏⴰⵇ ⴷ ⵓⵙⵖⵓⵏ ⵏⵏⵙ ⵙ ⵓⵙⴳⴳⵯⴰⵙ ⴰⵎⴰⵣⵉⵖ 
ⴱⴹⴰⵏ  ⵉⵎⵔⵣⵓⵜⵏ ⵖⴼ ⵙⵏⴰⵜ ⵏ ⵜⵔⵓⴱⴱⴰ ⵖⴼ  ⵓⵥⵓⵕ ⵏ ⵜⴼⵓⴳⵍⴰ ⵏ ⵓⵙⴳⴳⵯⴰⵙ ⴰⵎⴰⵣⵉⵖ : 

 ⵉⴹ ⵏ  ⵓⵙⴳⴳⵯⴰⵙ  ⴰⵎⴰⵣⵉⵖ  ⵏⵖ ⴷ  ⵉⴹ  ⵉⵏⵏⴰⵢⵔ  ⵍⵍⴰⵏ  ⵡⵉⵏⵏⴰ  ⴷⴰ  ⵙ ⵉⵜⵜⵉⵏⵉⵏ  ⵃⴰⴳⵓⵣⴰ : ⴰⴷ  ⵉⵏⵉⵖ  ⴽⵔⴰ  ⵏ  ⵉⵡⴰⵍⵉⵡⵏ  ⵉⵥⵍⵉⵏ  ⵙ  ⵓⵙⴳⴳⵯⴰⵙ ⴰⵎⴰⵣⵉⵖ  ⵙ  ⵓⵎⴰⵜⴰ  ⵍⵍⴰⵏⵜ  ⵙⵏⴰⵜ ⵏ ⵜⵎⴰⵜⴰⵔⵉⵏ  ⵏⵏⴰ ⴷ ⵢⵓⴷⵊⴰⵏ  ⴰⵙⴼⵓⴳⵍⵓ ⵏ  ⵢⵉⵖⴼ  ⵏ  ⵓⵙⴳⴳⵯⴰⵙ.  

ⵜⴰⵎⴰⵜⴰⵔⵜ  ⵜⴰⵎⵣⵡⴰⵔⵓⵜ: ⴽⵓⴷⵏⵏⴰ ⵉⵔⵏⴰ ⵓⴳⵍⵍⵉⴷ ⴰⵎⴰⵣⵉⵖ " ⵛⵉⵛⵓⵏ " ⴰⴼⵔⵄⵓⵏ ⵏ ⵎⵉⵚⵕ ⴷ ⵓⴷⴼⵔⵉⵔ ⵏⵏⵙ, ⴳ  ⵓⵙⴳⴳⵯⴰⵙ ⵏ  950 ⴷⴰⵜ ⵏ ⵜⵍⴰⵍⵉⵜ ⵏ  ⵍⵎⴰⵙⵉⵃ, ⵓⵎⵉ  ⵉⵔⵏⴰ  ⵛⵉⵛⵓⵏ  ⵎⵉⵚⵕ ⵢⵓⵎⵥ ⵜⴰⵏⴱⴰⴹⵜ  ⵜⵉⵙ ⵙⵉⵎⵔⴰⵡ ⴷ ⵙⵉⵏ, ⵉⵥⴽⵓ  ⵜⴰⵎⵍⵉⵍⵜ  ⵏ  ⵉⴼⵔⵖⵓⵏ ⴳ ⵎⵉⵚⵕ.

ⵜⴰⵎⴰⵜⴰⵔⵜ ⵜⵉⵙ ⵙⵏⴰⵜ : ⵏⵏⴰⵏ  ⵛⵉⴳⴰⵏ  ⵏ  ⵉⵎⵔⵣⴰ  ⴷ ⵎⴷⴷⵏ ⵏⵏⴰ  ⴷⴰ  ⵉⵔⵣⵣⵓⵏ ⴳ  ⵢⵉⴳⵔ  ⵏ  ⵓⵎⵣⵔⵓⵢ  ⴰⵎⴰⵣⵉⵖ   ⵎⴰⵙ ⴷ  ⵉⵎⴽⵔⴰⵣⵏ  ⵉⵎⴰⵣⵉⵖⵏ  ⴹⴼⵓⵕⵏ ⵢⴰⵜ  ⵜⵉⵣⵉ  ⵏ  ⵜⴽⵔⵣⴰ ⴷⴰ  ⵙⴼⵓⴳⵍⵓⵏ  ⵉⵎⴰⵣⵉⵖⵏ  ⵎⴰⵕⵕⴰ  ⴳ 13 ⵉⵏⵏⴰⵢⵔ ⴰⵎⵉⵍⴰⴷⵉ, ⵛⵉⴳⴰⵏ  ⵏ ⵜⵉⵔⴰⵎ ⴰⵢⴷ  ⴷⴰ  ⵜⴳⴳⴰⵏ  ⵉⵎⴰⵣⵉⵖⵏ  ⵏ  ⵉⴼⵔⵉⵇⵢⴰ  ⵏ  ⵉⵥⵍⵎⴹ. ⴰⵔ  ⵏⵜⴳⴳⴰ  ⵏⴽⴽⵯⵏⵉ ⴰⵢⵜ  ⵡⴰⵟⵍⴰⵙ  ⴰⵏⴰⵎⵎⴰⵙ  ⵙⴽⵙⵓ  ⵙ  ⵉⵛⴰⴽⴰⵏ  ⴳⵉⵏ  ⴷⵉⴳⵙ  ⵉⵖⵚⵚ ⵏ  ⵜⵉⴳⵏⵉ  ⵓⵏⵏⴰ  ⵜ  ⵢⵓⴼⴰⵏ  ⵏⵜⵜⴰ  ⴰⴳⴳⴰⵏ  ⴰⵣⵓⵀⵔⵉ  ⵏⵖ ⴷ  ⴰⵏⴱⴰⵔⵛ  ⵏ  ⴰⵢⵜ ⵓⵅⴰⵎ. 

 ⵉⴷⴰⵙⵉⵍⵏ ⵏ ⵓⴳⵍⵍⵉⴷ ⵛⵉⵛⵓⵏⴳ ⴰⵎⵣⵡⴰⵔⵓ 
ⵉⴼⵍ ⴰⵖ ⴷ ⵛⵉⵛⵓⵏⴳ ⴰⵎⵣⵡⴰⵔⵓ ⵜⵓⴳⴷⵜ ⵏ ⵉⴷⴰⵙⵉⵍⵏ ⵙⵜⴰⵡⵀⵎⵎⴰⵏⵉⵏ ⵙⴳ ⴰⴽⴽⵯ ⵜⵎⵏⴰⴹⵉⵏ ⵏ ⵎⵉⵚⵕ, ⵣⵓⵏ ⴷ :

 ⵜⵉⴼⵉⵍⵜ ⵏ ⵍⴽⵕⴰⵏⴽ 
ⵢⵓⴼⴰ ⵓⵎⴷⵙⵉⵍ ⵍⵉⵊⵕⴰⵏ ⴳ ⵜⴳⵣⵣⵓⵎⵉⵏ ⵏ ⵜⵉⴼⵉⵍⵜ ⵏ ⵓⵥⵕⵓ ⴳ ⵓⵙⴳⴳⵯⴰⵙ 1903 ⴳ ⵍⴽⵕⴰⵏⴽ ⴷⴰ ⵏⵥⵕⵕⴰ ⴳ ⵜⴼⵉⵍⵜ ⴰⴷ ⴰⴳⵍⵍⵉⴷ ⵛⵉⵛⵓⵏⴳ ⴷ ⵉⵡⵉⵙ ⵓⴱⵓⵜ ⵏⵏⴰ ⵉⴳⴰⵏ ⴰⵎⴽⴰⵔ ⴰⵎⵇⵔⴰⵏ ⴰⵔ ⴰⴽⴽⴰⵏ ⴰⵎⴰⵏ ⵏ ⵡⴰⴹⵉⵍ ⵉ ⵡⴰⵎⵓⵏ. ⵎⵉⵏⵣⵉ ⵓⵔ ⴷ ⴳⵉⵙ ⵢⴰⴳⵓⵔ ⵖⴰⵙ ⵛⴰ ⵏ ⵉⴽⵔⴰⵢⵏ ⵏⵏⴰ ⴰⵖ ⵓⵔ ⵢⴰⴽⴽⴰⵏ ⴰⴱⵍⴰ ⵛⴰ ⵏ ⵜⵡⵉⵏⴰⵙ ⵍⵍⵉ ⵉⵙⴰⵡⴰⵍⵏ ⵖⴼ ⵢⵉⵎⵏⵖⵉ ⴳ ⵜⵉⴳⵍⵎⴰⵎⵏⵉⵏ ⵕⵥⴰⴳⵏⵉⵏ ⴳ ⵅⴰⵍⵉⵊ ⵙⵡⵉⵙ. ⴷ ⴰⵢⵍⵍⵉ ⴷ ⵢⴰⴳⵓⵔⵏ ⴳ ⵜⵉⴼⵉⵍⵜ ⵓⵔ ⵉⵜⵜⵓⵔⵎⵉⵙⵏ.

 ⵜⵉⴼⵉⵍⵜ ⵏ ⵜⵖⵍⴰ ⵏ ⴷⴷⴰⵅⵍⴰ 
ⵜⴱⴹⴰ ⵜⴼⵉⵍⵜ ⴰⴷ ⵖⴼ ⵙⵉⵏ ⵉⴳⵣⵎⴰⵏ ⴳ  ⵓⴼⵍⵍⴰ ⵏⵏⵙ ⴳⵉⵙ ⵢⴰⵜ ⵜⵖⴰⵡⵙⴰ ⵉⴳⴰⵏ ⵜⴰⵖⵔⵉⴱⵜ ⴳ ⵜⵉⴼⵍⵓⵜ ⵏⵏⵙ. ⴷ ⵓⵍⴰ ⴰⵎⵎⴰⵙ ⵏⵏⵙ  ⴳⵉⵙ ⴽⵔⴰ ⵏ ⵜⵓⵥⴽⴰ ⵓⵔ  ⵉⵜⵜⵓⵔⵎⵉⵙⵏ ⴰⵔ ⴳⵉⵙ  ⵏⵜⵜⵎⵏⵉⴷ ⵢⴰⵏ ⵣⵓⵏ ⴷ ⴰⵏⵣⴱⴰⵢ ⵉⵍⴰⵏ ⴰⵣⵣⴰⵔ, ⴷ ⵡⴰⵣⵣⴰⵔ  ⴰⴷ ⵉⴳⴰ ⴰⵎⴰⵜⴰⵔ ⵏ ⵓⴽⵓⴹⴰ ⵏ ⵢⴰⵜ ⵜⴰⵢⵓⵛⵜ ⵉⵜⵜⵢⴰⵡⵎⴹⴰⵍⵏ ⴷⵉⵏⵏ. ⴷ ⴳ ⵢⵉⴼⴼⴰⵙ ⵏⵏⵙ ⴷⴰ ⵏⵥⵕⵕⴰ ⵢⴰⵏ ⵓⴳⵍⴷⵓⵏ ⵉⵙⵎ ⵏⵏⵙ ⵡⴰⵢⵀⵉⵙⵜ ⵢⵓⵎⵥ ⴳ ⵓⴼⵓⵙ ⵏⵏⵙ ⴰⵙⴰⴼⵓ.

ⴹⴰⵕⵜ ⵏ ⵓⵙⴼⵙⵔ ⴰⴷ ⴰⵔ ⴰⵖ ⵉⵎⵎⴰⵍ ⵎⴰⵙ ⴷ ⴰⵍⴽⴰⵎ  ⵏ ⵛⵉⵛⵏⴰⵇ ⴰⵍⵉⴱⵉⵢ ⴰⵎⵣⵡⴰⵔⵓ ⵉ ⵜⵏⴱⴰⴹⵜ ⴳ ⵎⵉⵕⵔⴰ ⵉⴳⴰ ⵜⴰⵢⴰⴼⵓⵜ ⵏ ⵜⵣⵣⵉⴳⵣⵜ ⴳ ⵡⴰⵎⵎⴰⵙ ⵏ ⵓⴷⵡⴰⵙ ⵏ ⵜⵏⴰⵎⵓⵏⵜ. ⴰⵢⴰⵏⵏ ⴰⴷ ⵜ ⵢⵓⵊⵊⴰⵏ ⴰⴷ  ⵢⴰⵎⵣ ⵜⴰⵏⴰⵔⴰ ⴷ ⵜⴷⵓⵙⵉ ⵍⵍⵉ ⵙ ⵉⵣⴷⴷⴰⵔ ⴰⴷ ⵉⵙⵢⵉⵡⵏ ⴰⵙⵉⴼ ⵏ "ⵏⵏⵉⵍ" ⴳ ⵢⵉⵥⵥⵍⵎⴹ  ⴷ ⵢⵉⴼⴼⵓⵙ ⵏⵏⵙ.سليم حسن، موسوعة مصر القديمة، الجزء التاسع، مطبعة جامعة فؤاد الأول 1952م، ص 6

 ⵥⵕ ⵓⴳⴳⴰⵔ 

 ⴰⵙⴳⴳⵯⴰⵙ ⴰⵎⴰⵣⵉⵖ
 ⵉⴹ ⵉⵏⵏⴰⵢⵔ
 ⵎⵉⵚⵕⴰ
 ⵉⵎⴰⵣⵉⵖⵏ

 ⵉⵙⵓⵖⴰⵍ